จี้พีพลัสพีเปิดข้อมูลตามเกณฑ์ก.ล.ต.
ตลท.ให้ พี พลัส พี เปิดข้อมูลตามเกณฑ์ก.ล.ต.หลังพบขาดทุนจากการดำเนินงานสุทธิ
14 มี.ค. 2554

ตลท.ให้ พี พลัส พี เปิดข้อมูลตามเกณฑ์ก.ล.ต.หลังพบขาดทุนจากการดำเนินงานสุทธิ
ตลาดหลักทรัพย์ได้รวบรวมข้อมูลของบริษัทจดทะเบียนที่นำส่งงบการเงิน สิ้นสุดวันที่ 31 ธันวาคม 2553 และเป็นบริษัทที่หากไม่รวมกำไร (ขาดทุน) จากเงินลงทุนแล้ว ยังมีผลขาดทุนจากการดำเนินงานสุทธิ และเมื่อพิจารณาจากงบการเงินสิ้นสุดวันที่ 31 ธันวาคม 2553เข้าข่ายต้องเปิดเผยข้อมูลตามเกณฑ์ของ สำนักงาน ก.ล.ต.1 จำนวน 1 บริษัท คือ บริษัท พี พลัส พี   (PLUS)
สำหรับผลดำเนินงานของ PLUS  สิ้นสุดวันที่ 31 ธันวาคม 2553 ปรากฏดังนี้ขาดทุนสุทธิ  42  ล้านบาท และไม่มีกำไรและขาดทุนจากเงินลงทุนและมีขาดทุนจากการดำเนินงานไม่รวมกำไร(ขาดทุน)จากเงิน ทุน 42 ล้านบาท มีมูลค่าซื้อขายเงินลงทุน  3,194 ล้านบาท และมีส่วน ผู้ถือหุ้น 573 ล้านบาท
ทั้งนี้สำนักงานก.ล.ต.กำหนดให้บริษัทจดทะเบียนเปิดเผยยอดซื้อขายหลักทรัพย์ระหว่างงวดที่มีสาระสำคัญในหมายเหตุประกอบงบการเงินกรณีบริษัทมีผลรวมค่าสัมบูรณ์ของรายการซื้อและรายการขายเงินลงทุนในหลักทรัพย์จดทะเบียนเกิน 2 เท่าของยอดคงค้างของเงินลงทุนในหลักทรัพย์จดทะเบียน และผลรวมดังกล่าวเกิน 5% ของสินทรัพย์รวม ณ วันสิ้นงวด (ยกเว้น บริษัทที่ประกอบธุรกิจธนาคารพาณิชย์ เงินทุนหลักทรัพย์ และประกันภัยและประกันชีวิต)